Kirken er bygget på stedet hvor det stod en gammel kirke, bygget i 1776. Dette var også en korskirke i tømmer, med plass til 300 personer. Denne kirken ble ødelagt fredag den 26. april 1940 under kampene mellom tyske og britiske soldater. Kirken og et hundretalls hus ble skutt i brann. Det eneste som er igjen etter den gamle kirken, er en liten kirkeklokke, spiret og en dør. Oppbygging av ny kirke tok til i 1945, men det skulle ta 12 år før man kunne høre kirkeklokkene ringe i Kvam.